CELEX: 62010CN0057
Language: sl
Date: 2010-01-28 00:00:00
Title: Zadeva C-57/10: Predlog za sprejetje predhodne odločbe, ki ga je vložilo Raad van State (Belgija) 28. januarja 2010 – Vlaamse Dierenartsenvereniging VZW proti Belgiji

17.4.2010   
            
            
               SL
            
            
               Uradni list Evropske unije
            
            
               C 100/25
            
         Predlog za sprejetje predhodne odločbe, ki ga je vložilo Raad van State (Belgija) 28. januarja 2010 – Vlaamse Dierenartsenvereniging VZW proti Belgiji
   (Zadeva C-57/10)
   2010/C 100/38
   Jezik postopka: nizozemščina
   
      Predložitveno sodišče
   
   Raad van State
   
      Stranki v postopku v glavni stvari
   
   
      Tožeča stranka: Vlaamse Dierenartsenvereniging VZW
   
      Tožena stranka: Belgija
   
      Vprašanji za predhodno odločanje
   
   
               1.
            
            
               Ali členi 3(b), 4(2), 5 in 17, drugi odstavek, Uredbe Evropskega parlamenta in Sveta (ES) št. 998/2003/ES (1) z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS ter členi in priloge k Odločbi Komisije št. 2003/803/ES (2) z dne 26. novembra 2003 o določitvi vzorca potnega lista za premike psov, mačk in belih dihurjev znotraj Skupnosti nasprotujejo temu, da bi nacionalna ureditev potnih listov za mačke in bele dihurje, ki napotuje na vzorec in dodatne pogoje, ki so določeni v zgoraj navedeni Odločbi Komisije z dne 26. novembra 2003, poleg tega določala tudi, da mora vsak potni list vsebovati enotno trinajstmestno številko, sestavljeno iz oznake „BE“, ki je ISO koda Belgije, dvomestne razpoznavne številke izdajatelja in devetmestne zaporedne številke?
            
         
               2.
            
            
               Ali je nacionalna ureditev, ki za potne liste za mačke in bele dihurje napotuje na vzorec in dodatne pogoje, ki so določeni v zgoraj navedeni Odločbi Komisije z dne 26. novembra 2003, in poleg tega določa tudi, da mora vsak potni list vsebovati enotno trinajstmestno številko, sestavljeno iz oznake „BE“, ki je ISO koda Belgije, dvomestne razpoznavne številke izdajatelja in devetmestne zaporedne številke, tehnični predpis v smislu člena 1 Direktive 98/34/ES (3) Evropskega parlamenta in Sveta z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov, ki ga je treba glede na člen 8 te direktive pred sprejetjem sporočiti Evropski komisij?
            
         
      (1)  UL L 146, str. 1.
   
      (2)  UL L 312, str. 1.
   
      (3)  UL L 204, str. 37.